text: Snyd med pengeautomater
  04 december 2011 kl. 07.25
  Ukendte gerningsmænd sætter skinner op i hæveautomater - skinner som hindrer pengene i at komme ud. Politiet advarer.
  For lørdag fik Syd- og Sønderjyllands Politi en anmeldelse fra Rødekro, hvor anmelderen netop undrede sig over, at pengene tilsyneladende blev siddende i Nordeas hæveautomat, oplyser P4 Syd.
  Det skyldes en skinne, som ukendte gerningsmænd havde sat op. Når så den der har forsøgt at hæve penge, går sin vej uden, så dukker gerningsmændene op og snupper kontanterne.
  Folk fra dankortspærringen kom og fjernede skinnen igen, oplyser vagtchef Erik Lindholdt.
  Tidligere på ugen skete det samme i Varde.
  - Så der er grund til at være opmærksom lige nu, siger Erik Lindholdt til P4 Syd.
  